stanford-oval/wikipedia huggingface dataset:
פלורה סנדס
לקריאה נוספת > אוטוביוגרפיה

Sandes, Flora (1916). An English Woman-Sergeant in the Serbian Army. London: Hodder & Stoughton.
Sandes, Flora (1927). The Autobiography of a Woman Soldier: A Brief Record of Adventure with the Serbian Army 1916–1919. London: H.F. & G. Witherby.
לקריאה נוספת > מקורות אחרים

Anon. (1 בדצמבר 1956). "Obituary: Miss Flora Sandes: Combatant in Serbian Army". The Times. London. p. 8. {{cite news}}:  (עזרה)
Burgess, Alan (1963). The Lovely Sergeant. London: Heinemann. (This work is based on Sandes' two autobiographies and other historical sources, but also includes imaginative dialogue and passages.)
MacMahon, Bryan (2005–2006). "Captain Flora Sandes of the Serbian Army". Irish Sword. 25: 419–436.
Miller, Louise (2012). A Fine Brother: The Life of Captain Flora Sandes. Richmond, Surrey: Alma Books. ISBN 9781846881848.
Wheelwright, Julie (1989). "Flora Sandes: Military Maid". History Today. 39 (3): 42–48.
Wheelwright, Julie (1989). Amazons and Military Maids: women who dressed as men in the pursuit of life, liberty and happiness. Pandora. ISBN 0-04-440356-9.
Wheelwright, Julie (2004). "Yudenitch [Yudenich], Flora Sandes (1876–1956)". Oxford Dictionary of National Biography (online ed.). Oxford University Press. doi:10.1093/ref:odnb/49662.
הערות שוליים

↑  A forgotten soldier on a forgotten front, BBC News
↑  Alison Fell, Viewpoint: Why are so few WW1 heroines remembered?, BBC News, ‏27 October 2014
↑  Tijana Radeska, Medals of Flora Sandes, ‏Jan 28, 2017
1 2 3  Taylor & Francis Group, A Historical Dictionary of British Women, 2003, עמ' 383, ISBN 1-85743-228-2
1 2 3  Wheelwright, Julie, (Yudenitch, Flora Sandes (1876–1956, Oxford University Press, ‏2004
1 2  Julie Wheelwright, “Amazons and military maids:” An examination of female military heroines in British literature and the changing construction of gender, Women's Studies International Forum 10, 1987-01-01, עמ' 489–502 doi: 10.1016/0277-5395(87)90003-3
↑  The History Press | The Little Book of Suffolk (באנגלית)
1 2 3 4  Walter A. Hazen, World War I, Good Year Books, 2006, ISBN 978-1-59647-074-3. (באנגלית)
↑  John B. Allcock, Antonia Young, Black Lambs & Grey Falcons: Women Travellers in the Balkans, Berghahn Books, 2000, ISBN 978-1-57181-744-0. (באנגלית)
1 2  David E. Jones, Women Warriors, Potomac Books Incorporated, 2000, עמ' 279
↑  Norman Davies, Europe : a history, Oxford ; New York : Oxford University Press, 1996
↑  Captain Flora Sandes: ‘the Serbian Joan of Arc’, History Ireland, ‏2013-03-13
1 2  Working for Victory?: Images of Women in the First World War, 1914-18, Routledge & Kegan Paul, 1987-01-01, ISBN 978-0-7102-0974-0. (באנגלית)
↑  Angela K. Smith, The Second Battlefield: Women, Modernism and the First World War, Manchester University Press, 2000, ISBN 978-0-7190-5301-6. (באנגלית)
↑  Elizabeth Crawford, The Women's Suffrage Movement: A Reference Guide, 1866-1928, Routledge, 2001-01-01, ISBN 978-0-415-23926-4. (באנגלית)
↑  BBC, Fact Files (באנגלית)
↑  Jason Cromwell, Transmen and FTMs: Identities, Bodies, Genders, and Sexualities, University of Illinois Press, 1999, ISBN 978-0-252-06825-6. (באנגלית)
↑  Find a will | GOV.UK (באנגלית)
↑  By STEVEN RUSSELL, Suffolk: Brave Flora - the only woman to fight in the First World War (באנגלית)
↑  st andrews church monument of flora sandes
| --- | --- |
בקרת זהויות :  GND: 1024993167  ISNI: 0000 0000 5239 9042  LCCN: nr99002206  NKC: js2015860549  NTA: 408954841  SNAC: w6tj7f52  SUDOC: 238097749  VIAF: 14687233   WorldCat (עם VIAF): 14687233 
סנדס על בול משנת 2015 של סרביה
פלפל בננה

| --- | --- |

 
 מאכלים
 סוג:  פלפלת צ'ילי 
 
פלפל הבננה (באנגלית: Banana pepper) הידוע גם בשם פלפל השעווה הצהוב או צ'ילי בננה) הוא חבר בגודל בינוני ממשפחת פלפלי הצ'ילי בעל טעם עדין וחריף. בעוד שהם בדרך כלל צהובים בהירים, הם יכולים להשתנות לירוק, לאדום או לכתום עם הבשלתם. לעיתים קרובות הוא נכבש, ממולא או משמש כמרכיב גלם במזונות. זהו זן מהמין Capsicum annuum. טעמו אינו חריף במיוחד (500-0 יחידות סקוביל) וכמו ברוב הפלפלים, החריפות שלו תלויה בהבשלה של הפלפל, כאשר הבשל ביותר הוא מתוק יותר מאשר הצעיר.
מינוח

פרי בוגר יהיה בערך 8-5 ס"מ באורך ובעל צורה מעוקלת וצבע צהבהב הדומה לבננה, מה שהביא את השם הנפוץ של הפרי. הזן בעל שמות כמו פריגיטלו (מכונה בארצות הברית pepperoncini) הוא נקרא גם בשם הפלפל היווני הזהוב, הפלפל האיטלקי המתוק, או הפלפל הטוסקני. הזנים החריפים והגדולים יותר של פלפל בננה נקראים פלפל צהוב הונגרי אם כי גם בהם יש זנים מתוקים.
גידול

הצמח דורש שמש מלאה, כמו זני Capsicum annuum אחרים, ויש להתייחס אליו כמו לרוב הצמחים האחרים במשפחת הפלפלים. ניתן לגדל צמחים מזרעים ומיחורים. צמח בוגר יגיע לגובה של 1 עד 2 מטר וניתן לגדל אותו בסוגי אקלים רבים, אך מעדיף אקלים חם יותר. הזנים כוללים בעלי שמות כמו
בננה מתוקה מוקדמת
פלפל צהוב הונגרי
צהוב ארוך מתוק
בננה מתוקה
הונגרית מתוקה
מידע תזונתי

פלפל בננה גולמי מכיל 92% מים, 5% פחמימות ושומן וחלבון זניחים. הם מקור עשיר של ויטמין C, המכילים 100% מהערך היומי (DV) בכמות ייחוס של 100 גרם. ויטמין B6 קיים בתכולה משמעותית של 28% DV, ללא מיקרו-נוטריינטים אחרים בכמויות ניכרות.
מידע נוסף

פלפלי בננה כבושים נמכרים בדרך כלל פרוסים ומשמשים לקישוט פיצות, כריכים וסלטים יווניים.
פלפלי בננה כבושים וממולאים הם תכלילים נפוצים בחטיפי אנטיפסטו במילוי פרושוטו ו/או גבינה .
פלפלי בננה ממולאים מוגשים חמימים עם מגוון נקניקיות (סאלסיצ'ה) וגבינות איטלקיות.
פלפלי בננה קצוצים או חתוכים לקוביות משמשים ברליש וברטבי סלסה רבים כדי להוסיף מתיקות עם פלפלים אחרים המספקים חריפות.
פלפל בננה עשוי להיות משומר יחד עם פלפלים ירוקים חריפים אחרים כגון חלפניו.
באג'י, אוכל חטיף.
לקריאה נוספת

רשימת זני פלפלים
הערות שוליים

↑  Andrews, Jean (2000). The peppers cookbook: 200 recipes from the pepper lady's kitchen. University of North Texas Press. p. 11. ISBN 1574411934. OCLC 57594932.
↑  Thompson, Kat (2019-05-13). "13 Peppers You Need to Know". Thrillist. נבדק ב-2019-06-02.
1 2  Jean Andrews (1995). Peppers: The Domesticated Capsicums, New Edition. University of Texas Press. p. 97. ISBN 978-0-292-70467-1. נבדק ב-31 באוגוסט 2012. {{cite book}}:  (עזרה)
↑  Creasy, Rosalind (2000). The edible pepper garden. Periplus. p. 51. ISBN 9625932968. OCLC 473935012.
↑  "Chilli Bajji or Milagai Bajji or Mirchi Bajji : how to make bajji ; bajji recipe".
צמח פלפל בננה
פלפלי בננה
ירחמיאל משה הופשטיין

רבי ירחמיאל משה הופשטיין (1860, י' באלול ה'תר"ך –1909, י"ג באלול ה'תרס"ט) היה האדמו"ר של חסידות קוז'ניץ.
תולדות חייו

נולד לרבי יחיאל יעקב הופשטיין מקוז'ניץ. לאחר שנתייתם בגיל שש גדל אצל סבו רבי אלימלך שפירא (גרודז'יסק). לאחר שאימו הרבנית שרה דבורה נישאה בשנית לרבי אשר מסטולין (השני) עבר עימה לגור בסטולין והושפע רבות מהנהגות קהילה זו. היה חביב על צדיקי הדור שכן היה הצאצא היחיד, בן אחר בן דור שישי, למגיד מקוז'ניץ. בגיל 14 נישא לברכה, ביתו של הרב מרדכי טוורסקי מלויעב.
בשנת ה'תרמ"ד שב לקוז'ניץ והתקבל על ידי החסידים כאדמו"ר. הוא נהג לא לומר תורות בטיש אלא רק ביחידות עם חסידיו. היה משורר הרבה ואף מנגן בכינור מידי מוצאי שבת. הוא היה מראשוני האדמו"רים שתמכו בציונות והורה לחסידיו לתרום כספים ליישוב הארץ ואף שלח את ילדיו לעלות לארץ ולבנות אותה, ואכן הם היו ממייסדי כפר חסידים.
בשנת תרס"ט, בגיל 49, חלה ונפטר בדרך מעיירת מרפא חזרה לקוז'ניץ. הוא נקבר בעיירה סמוך למצבת ראש השושלת, המגיד מקוז'ניץ.
משפחתו

לרבי ירחמיאל משה היו 3 בנים ו-4 בנות:
הרב אהרן יחיאל – אדמו"ר באוטווצק.
הרב אשר אלימלך – אדמו"ר בקוז'ניץ ולובלין.
הרב ישראל אליעזר – אדמו"ר בארץ ישראל, ממייסדי כפר חסידים. שימש רב בפריז ובניו יורק והקים את בית המדרש של חסידות קוז'ניץ בתל אביב.
מלכה שפירא – סופרת; אשת האדמו"ר אברהם אלימלך שפירא מגרודז'יסק.
רחל חיה מרים – אשת האדמו"ר קלונימוס קלמיש שפירא מפיאסצ'נה.
חוה – אשת רבי שלום שפירא.
חנה גולדה – אשת הרב אברהם יהושע השל מקיוב.
נינו (בן בתו של רבי ישראל אלעזר) רבי שמשון משה שטרנברג, מכהן כיום כאדמו"ר מקוז'ניץ בתל אביב.
לקריאת נוספת

יצחק אלפסי, אנציקלופדיה לחסידות כרך ב' , מוסד הרב קוק, עמ' תס"א, ירושלים תשס"א.
אברהם יצחק ברומברג, מגדולי החסידות כרך י"ח, עמ' קמ"ד, ירושלים תשכ"א.
הערות שוליים

↑  יצחק אלפסי, אנציקלופדיה לחסידות כרך ב' , עמודה תס"א.
↑  ברומברג, מגדולי החסידות י"ח, עמ' ק"נ.
↑  אישים ומוסדות, מעריב, 28 בינואר 1965
האדמו"ר מקוז'ניץ למנוחות, דבר, 23 באוגוסט 1966 
 חיים שורר, חסידים, דבר, 2 בספטמבר 1966 
 לקורותיו ראו: רבי ישראל אלעזר מקוז'ניץ, עבודת אלעזר, תל אביב: ה'תשל"ו, פתח דבר (נכתב בידי 'ועד חסידי קוז'ניץ בת"א')
↑  חוה שפירא באתר כפר חסידים.
| --- | --- |
בקרת זהויות :  NLI: 987007299251005171  VIAF: 298394677   WorldCat (עם VIAF): 298394677 
ערך זה הוא קצרמרבנושא אישים. אתם מוזמנים לתרום לוויקיפדיה ו.
ארמילוס

ארמילוס הוא דמות של מלך רשע בתורת אחרית הימים היהודית המוכרת מספרות המדרשים של תקופת הגאונים ואילך.
האזכור הקדום ביותר של ארמילוס הוא בספר זרובבל. על פי המסופר שם, ארמילוס עתיד להיוולד מאבן שיש בדמות אישה לאחר שהשטן ישכב עמה. הוא עתיד לשלוט בעולם ביד קשה ויהרוג בחרב את מתנגדיו. הוא יעלה על ארץ ישראל עם עשרה מלכים ויהרוג את משיח בן יוסף. ישראל יימלטו מפניו למדבר. לבסוף הוא יומת על ידי משיח בן דוד שגם יביס את צבאו. דמותו מתוארת כך: צבע שער ראשו כזהב וכבול, ידיו ארוכות עד עקבי רגליו, גובהו שתים עשרה אמות, פניו ארוכים, עיניו עקומות ומרוחקות זו מזו, יש לו שני קדקודים, וכל רואיו ייראו ממנו.
התייחסות מוקדמת נוספת לארמילוס היא בתרגום יונתן (ישעיהו יא ד) על תכונותיו של משיח בן דויד, "וברוח שפתיו ימית רשע" - "בממליל ספותיה יהי ממית ארמילוס רשיעא" (בעברית: בדיבור שפתיו יהא ממית את ארמילוס הרשע). התרגום מפרש פסוק זה מספר ישעיהו כמוסב ספציפית על דמותו של ארמילוס. חוקרים רבים סבורים שהתייחסות זו היא עריכה מאוחרת של תרגום יונתן.
ייתכן ששמו נגזר משיבוש שמו של מייסד רומא המיתולוגי רומולוס, או משמו של אל הרע והחושך הפרסי אהרימן. נראה כי הקישור למייסד רומא בא כדי להצביע שהוא, ארמילוס, יהיה אחרון מלכי "רומי הרשעה" (שהביאה לחורבן בית המקדש), כפי שרומולוס היה מלכה הראשון. ייתכן גם ששמו נגזר משמו של רומולוס אוגוסטולוס, אחרון קיסרי האימפריה הרומית המערבית. ארמילוס, אחרון מלכי רומי, אמור להתמודד עם המשיח, אחרון מלכי יהודה לפני אחרית הימים.
האגדות המאוחרות יודעות לספר שמלחמת ארמילוס ביהודים תימשך שלושה חודשים. הן גם מתארות אותו בצורה מאוד לא מחמיאה, כקירח בעל עיניים בגדלים שונים. גם ידיו באורכים שונים, ועל מצחו צרעת. מסופר גם שאוזנו הימנית סתומה ומשמשת אותו כאשר באים אנשים להגיד דברים טובים על אחרים ולעומת זאת, כשבאים אנשים לדבר רעות, אז הוא מפנה אליהם את אוזנו השמאלית, האוזן השומעת.[דרוש מקור:  מה הן אותן אגדות מאוחרות]
יש תיאורים נוספים של ארמילוס, הסותרים את התיאור שהובא לעיל, אך כל התיאורים מציגים אדם מעוות, מפלצתי. הוא מתואר גם כבן השטן והאבן, ולעיתים גם מצוין שהוא גר באבן. לפי אגדה שנמצאה במאמר "אותות המשיח", מקורו באבן דמוית נערה יפת תואר שברא אלוהים ונמצאת ברומא, ורשעי אומות העולם בועלים אותה, ומזרעם אלוהים יוצר בה ולד, והיא מתבקעת ויוצא ממנה ארמילוס: "ויבוא אצל אדום הרשעה ויאמר להם משיח אני, אני אלהיכם! מיד מאמינים בו וממליכים אותו עליהם." אגדה זו השתלשלה מאגדה נוכרית לפיה המשורר הרומי ורגיליוס יצר דמות אבן של נערה, דמות מופלאה כל כך, שרומיים מסוימים קיימו איתה יחסי מין.[דרוש מקור]
יש מהאחרונים שהנחו לכוון בתפילה על כך שמשיח בן יוסף לא ייהרג בידי ארמילוס.
התייחסויות נוספות לארמילוס נמצאות בספר האמונות והדעות (מאמר ח'), בן איש חי (פרשת מקץ) וספר מעייני הישועה (מעיין ח תמר ו).
ראו גם

אנטיכריסט
דג'אל
הערות שוליים

↑  על פי חלק מעדי הנוסח של ספר זרובבל, נחמיה בן חושיאל, היינו משיח בן יוסף, יידקר על ידי שירון מלך פרס.
↑  ספר זרובבל
↑  ARMILUS - JewishEncyclopedia.com, jewishencyclopedia.com
↑  הוראות הגר"א לתלמידיו שהובאו ב(ספר הקול התור חלק א' או' ו', בן איש חי (פרשת בשלח), שו"ת מנחת אלעזר (חלק ג', סימן עו),  ילקוט יוסף (תפילה ב')
משמר דוד

| --- | --- |
בניין חדר האוכל שהוסב למבנה קהילה
מדינה: ישראל ישראל
מחוז: המרכז
מועצה אזורית: גזר
גובה ממוצע: ‎153 מטר
תאריך ייסוד: 1948
תנועה מיישבת: התנועה הקיבוצית
סוג יישוב: קיבוץ
נתוני אוכלוסייה לפי הלמ"ס לסוף 2023
  - אוכלוסייה: 1,378 תושבים
    - מתוכם, תושבי ישראל: 1,376 תושבי ישראל
 מפת מיקום  מפה דינמית   (למפת השפלה מוגדלת) משמר דוד(למפת השפלה רגילה) משמר דוד(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום משמר דוד(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום משמר דוד31°49′22″N 34°54′02″E﻿ / ﻿31.8228689998246°N 34.9006688134012°E﻿ / 31.8228689998246; 34.9006688134012  heמפת היישובים של מועצה אזורית גזר באדום - משמר דוד בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 9 מתוך 10

מִשְׁמַר דָּוִד הוא יישוב קהילתי באזור השפלה וקיבוץ לשעבר, הממוקם כחמישה ק"מ מדרום מזרח למועצה המקומית מזכרת בתיה. היישוב שייך למועצה אזורית גזר, והוא הדרומי מבין יישובי המועצה. מדרום ליישוב כביש 3 והמושב טל שחר.ממזרח לו כביש 44 והמושב בקוע. ממערב כביש 411 ומצפון מערב הקיבוץ חולדה. את היישוב עוטף יער המגינים.
מקור השם

היישוב נקרא על שמו של האלוף דוד מרכוס, שהיה מתנדב יהודי מארצות הברית אשר נלחם ונהרג במלחמת העצמאות. תחילה קיבל את השם "משגב דוד" וזמן קצר אחר כך הוחלף שמו ל"משמר דוד", על שמו של האלוף דוד מרכוס.
היסטוריה

היישוב הוקם כקיבוץ בשנת 1948 על ידי עולים מצ'כיה ורומניה, על אדמות הכפר הערבי ח'ולדה, שנחרב במלחמת העצמאות, כחלק מתוכנית לעיבוי שרשרת היישובים לאורך פרוזדור ירושלים.  עם הקמתו נכלל בשטח המועצה האזורית גזר, שהוקמה באותה עת.
בשנת 1957, לאחר מבצע סיני, הצטרף לקיבוץ חיים טופול, עם חברים מלהקת הנח"ל.
מאז הקמתו סבל הקיבוץ מבעיות כלכליות, מאחר שהשטחים החקלאיים שהוקצו לו היו קטנים, יחסית, ולא יצרו הכנסה מספקת לקיומו. חלק מהמשק החקלאי של הקיבוץ היה משותף עם קיבוצי הסביבה כולל פרדס משותף ולולים. בסוף שנות ה-80 של המאה ה-20 היו מחצית בתי הקיבוץ ריקים והוא החל להשכיר אותם לתושבים שאינם חברי הקיבוץ. במקביל הצטרפו לקיבוץ חברים חדשים שהיו פחות מחויבים לרעיון השיתופי. כתוצאה מכך ננטש בהדרגה אורח החיים הקולקטיבי, ורוב השירותים המשותפים הופרטו, כולל חדר האוכל שנסגר וננטש.
בשנת 1997, לאחר שנותרו בו רק 29 משפחות של חברים (50 איש בסך הכל) וחובותיו נאמדו בכ-70 מיליון שקל, הוחלט לפעול לפירוק הקיבוץ ולהופכו ליישוב קהילתי. חובות הקיבוץ נצברו בימי משבר האינפלציה בישראל. הלוואות שנלקחו לרכישת תשומות לענפי המשק, תפחו תוך שנים ספורות לסכום שהקיבוץ לא יכול היה לעמוד בו. מטה הסדר חובות הקיבוצים הציע תוכנית, על פיה יחזיר הקיבוץ את אדמותיו למינהל מקרקעי ישראל, ובתמורה ייבנו בתחומו 350 יחידות דיור ויוחזרו חובותיו לבנקים; הבתים והמגרשים שבהם מתגוררים חברי הקיבוץ יירשמו על שמם בטאבו ויהפכו לנכסים בבעלותם,  ובמעבר ליישוב קהילתי יפורק הקיבוץ ויחדל להתקיים כיישות משפטית.
ב-25 במאי 1997 הצביעו החברים בעד ההסדר המוצע. ב-2001 התקבל גם אישור של רשם האגודות השיתופיות להסדר.
בסוף שנת 2001 אישרה להפקדה המועצה הארצית לתכנון ולבנייה את תוכנית המתאר החדשה ליישוב, התוכנית התקבלה על פי החלטת מועצת מקרקעי ישראל 727 (שבוטלה אחר כך בעקבות בג"ץ הקרקעות), המאפשרת ליישוב חקלאי להחזיר את אדמותיו למינהל בתמורה ל-27% מערך הקרקע. אישור התוכנית וסיכום פרטי ההסדר נמשכו עוד כשלוש שנים. על פי ההסכם קיבלה כל אחת מהמשפחות המתגוררות בקיבוץ, אפשרות לבנות יחידת מגורים אחת בשטח 160 מ"ר, במגרש חד-משפחתי, וכ-670 אלף שקל למשפחה. בתמורה השיבו חברי הקיבוץ למינהל את כל קרקעות הקיבוץ, כולל חלקת המגורים והקרקעות החקלאיות בשטח של 4,450 דונם וכל התשתיות. המינהל שיווק כ-350 מגרשים לבנייה בקיבוץ שהתמורה ממכירתם עברה לכיסוי חובות הקיבוץ לבנקים. שיווק המגרשים לבנייה ביישוב החל בסוף 2007, וכלל גם מגרשים לשטחי תעשייה ומסחר. המגרשים הראשונים נמכרו במכרזים במחירים גבוהים מהצפוי, כ-800 אלף שקל למגרש.
תנועת נוער

שבט בארי הוא סניף בתנועת הצופים במשמר דוד. השבט פעיל בקידום ערכים חינוכיים של מנהיגות, עבודת צוות ומעורבות חברתית, ומציע מגוון רחב של פעילויות לנוער, כמו טיולים, סדנאות קבוצתיות ופעילויות שטח. הצופים בשבט בארי עובדים על פיתוח מיומנויות חברתיות, חינוכיות וערכיות, תוך שמירה על קשר הדוק עם הקהילה המקומית. השבט מהווה מוקד למפגש חברתי ולצמיחה אישית עבור הצעירים, תוך חיזוק ערכים של אחריות, שירות ותרומה לקהילה. צבעי השבט הם כחול וירוק, המסמלים את הקשר הטבעי והקהילתי של השבט עם הסביבה והקהילה המקומית.
היישוב היום (2025)

כיום מונה היישוב כ-300 בתי אב מתוכם כ – 30 בתי אב מהקיבוץ לשעבר, שלב א' של התוכניות מיושם בימים אלו. ביישוב מתוכנן מרכז מסחרי, אזור תעשייה קלה ואזור קייט ונופש. בכניסה ליישוב ממוקם אתר ההנצחה של חיל ההנדסה. בקרבת היישוב נמצאת "מצבת הגבורה" לזכר הבקעת הדרך לירושלים במלחמת העצמאות – דרך בורמה.
חדר האוכל ששימש כמרכז הקיבוץ, שאותו תכנן האדריכל אריך ראש, הושכר והפך למאפייה, ולאחר מכן ננטש. בהמשך שופץ המבנה בתכנון האדריכל ג'ו אבקסיס וכיום הוא משמש כמתנ"ס של היישוב וכמקום אחסון לשבט הצופים - בארי. בריכת השחייה הגדולה שאותה תכנן יצחק (פיצו) מור, חבר קיבוץ כפר עזה התרוקנה מהמים וכך היא עזובה עד היום (2021).
מבנה חדר האוכל ב-2015 כשהיה נטוש
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  הוחלפו שמותיהם של 48 יישובים חדשים, הארץ, 20 באוקטובר 1949
↑  בערי הארץ וכפריה, ידיעות עיריית תל אביב, 15 בדצמבר 1949
↑  א. ח. אלחנני, מסע בפרוזדור ירושלים, דבר, 23 בספטמבר 1949
↑  מועצות אזוריות, ידיעות עיריית תל אביב, 15 בדצמבר 1949
↑  ייטעו פרדס משותף, מעריב, 13 בספטמבר 1960מנחם סדינסקי, לא לקצץ בענף הלול - תובעים קיבוצי הפרוזדור, מעריב, 16 במרץ 1961
↑  אילנה ברש, משהו אחר אבל קיבוץ, חדשות, 4 במרץ 1990
1 2  דניאל בן סימון, קיבוץ על מים סוערים, באתר הארץ, 19 באפריל 2001
↑  עמירם כהן, משמר דוד - הקיבוץ הראשון שייהפך ליישוב קהילתי, באתר הארץ, 15 באפריל 2001
↑  דליה טל, ‏הופקדה תוכנית קיבוץ משמר דוד, באתר גלובס, 28 באוקטובר 2001
↑  דליה טל, ‏לראשונה: בקשה לאישור הפיכת קיבוץ משמר דוד ליישוב קהילתי, באתר גלובס, 3 במרץ 2004
↑  דליה טל, ‏קיבוץ  משמר דוד יהיה הראשון שעובר הסבה ליישוב קהילתי: המינהל ישווק קרקע לבניית 350 יחידות דיור, באתר גלובס, 3 בדצמבר 2006
↑  אריאל רוזנברג, ‏מסתערים על הבתים ליד יער חולדה: 88 מגרשים במשמר דוד נמכרו במחירי שיא, באתר גלובס, 15 במאי 2008
↑  משמר דוד, באתר מועצה אזורית גזר
↑  מיכאל יעקובסון, סיבוב בבריכה הנטושה ובחדר האוכל בקיבוץ משמר דוד, באתר חלון אחורי, ‏15 במאי 2021
| --- | --- |
בקרת זהויות :  NLI: 987007390328905171  VIAF: 1142151717048413900005   WorldCat (עם VIAF): 1142151717048413900005
שנות ה-20 של המאה ה-19

משמאל למעלה, עם כיוון השעון: קריירת המוזיקה של לודוויג ואן בטהובן, אחד המוזיקאים המשפיעים ביותר בהיסטוריה, הגיעה לשיאה במהלך העשור ; המהפכה התעשייתית הראשונה החלה לצבור תנופה שיא במדינות המערב במהלך העשור ; התצלום העתיק ביותר בעולם צולם במהלך שנת 1826. במהלך העשור פותח תהליך הדאגרוטיפ אשר היה המכשיר העיקרי ששימש לתצלום תמונות לפני פיתוח המצלמה ; מלחמות העצמאות של אמריקה הדרומית היו בעיצומן במהלך העשור כאשר המדינות ברזיל, בוליביה, פרו ואורוגוואי קיבלו את עצמאותן במהלך העשור ; המונים מתאספים כדי לחזות בהשקת מסילת הרכבת הראשונה בעולם - קו הרכבת סטוקטון–דרלינגטון (1825) ; המנוע החשמלי הראשון בעולם נוצר על ידי המהנדס ההונגרי אניוס ג'דליק ; הדיווח המהימן והמתועד הראשון על גילוי יבשת אנטארקטיקה התרחש במהלך העשור כאשר הצאר אלכסנדר הראשון יזם מסע חקר רוסי בראשות האציל הפרוסי פביאן גוטליב פון בלינגסהאוזן ; בעקבות ההתעצמות של הקולוניאליזם האירופי ברחבי אפריקה ואסיה החל התנגדות לקולוניאליזם מצד החברות המושפעות/מנוצלות, כאשר במקרים מסוימים המקומיים אף פתחו מלחמות נגד הקולוניאליזם, כגון במלחמת ג'אווה(אנ') שהחלה ב-1825.
שנות ה-20 של המאה ה-19 היו העשור השלישי של המאה ה-19, החלו ב-1 בינואר 1820 והסתיימו ב-31 בדצמבר 1829.
עשור זה הוא ראשיתה של תקופת דוקטרינת מונרו המשפיעה על הסדר הבינלאומי, מכיוון שבמהלך זה ארצות הברית לא תסכים לקולוניאליזם אירופאי ביבשת אמריקה, אולם מצהירה כי תשמור על מדיניות של בדלנות ותמנע מהתערבות במלחמות אירופאיות.
האימפריה הבריטית, שמנצחת במלחמה האנגלו-בורמזית הראשונה, מפגינה עוצמה שמאפשרת לה להגדיל את שליטתה גם על שטחיה של סיאם, ומבססת את מעמדה כמעצמה אזורית בדרום אסיה.
בעשור זה מושלם הגל המרכזי של תהליך הלאומיות הדרמטי, בו נוצרות מדינות אמריקה הלטינית על חשבון הקולוניות של ספרד ופורטוגל.
בעשור זה ישנה אבן דרך משמעותית בדמוקרטיזציה של המערב, כאשר מרחיבה ארצות הברית את זכות הבחירה לציבור רחב של גברים לבנים – מהלך מתקדם בהרבה מהמקובל עד אז, שיוצר עניין באירופה ולימים ישפיע על הדמוקרטיזציה במדינות נוספות.
אירועים בולטים בעולם

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
אירועים בולטים בעולם > מלחמות

1826-1817: הפלישה הבורמזית לאסאם (אנ') – בשנים 1821–1822 משלימה ממלכת בורמה את כיבוש ממלכת אסאם. אסאם פונה לבריטים לעזרה, ואלו נאבקים בבורמזים ומגיעים מולם בשנת 1826 להסכם המותיר שטחי כיבוש מסוימים בידי הבורמזים, אולם מעביר לידי הבריטים, בפועל, את אסאם ואזורים נוספים מדרום בורמה.
1824-1822: כיבוש קזחסטן – האימפריה הרוסית כובשת את חאנות קזחסטן.
1821–1823: המלחמה העות'מאנית–פרסית (אנ') – על רקע מספר מתיחויות פוליטיות מתמשכות, האימפריות מבצעות פלישות הדדיות זו לשטחה של זו, ומסיימות את המאבק בהסכם הבנות.
1824–1826: המלחמה האנגלו-בורמזית הראשונה
1821–1829: מלחמת העצמאות היוונית – מלחמת עצמאות מוצלחת של מהפכנים יוונים נגד האימפריה העות'מאנית שהתקיימה בין השנים 1821 עד 1830. בהמשך האימפריה הרוסית, בריטניה, וממלכת צרפת סייעה ליוונים, בעוד שהכוחות העות'מאנים הסתייעו בכוחות ממצרים, אלג'יריה, טריפוליטניה, ותוניס.
1825–1827: מלחמת פרס–רוסיה – בעידוד בריטי, ניסו הפרסים לנצל חילופי שלטון באימפריה הרוסית כדי לכבוש בחזרה שטחים סמוכים בשליטה רוסית. המלחמה שנפתחה בסדרת כיבושים מהירה של הפרסים, הסתיימה בהסכם כניעה שנאלצו הפרסים לקבל.
1827–1829: המלחמה העות'מאנית-רוסית – מלחמה שהתקיימה בין האימפריה הרוסית ויוון מצד אחד לבין האימפריה העות'מאנית. בעקבותיו נחתם הסכם אדריאנופול שנתן לרוסים את מרבית החוף המזרחי של הים השחור ואת פתח נהר הדנובה. האימפריה העות'מאנית גם הכירה בריבונות הרוסית על גאורגיה ועל שטחים בארמניה של היום.
1828–1829: מאבקים באמריקה הלטינית – המדינות הצעירות באמריקה הלטינית חוות מספר התנגשויות בראשית דרכן העצמאית. במהלך שנתיים אלו פרו מתנהלת בזו אחר זו במלחמות מול קולומביה הגדולה ובוליביה.
אירועים בולטים בעולם > סכסוכים פנימיים

1828 – רצח העם הטסמני – במושבה הבריטית בטסמניה ניתנת הפקודה להרוג כל יליד שיימצא.
אירועים בולטים בעולם > אירועים פוליטיים בולטים

2 בדצמבר 1823: דוקטרינת מונרו – בנאום לקונגרס מכריז נשיא ארצות הברית, ג'יימס מונרו, כי ארצות הברית לא תסכים לסבול קולוניאליזם אירופאי ביבשת אמריקה. הקמת קולוניות אירופאיות חדשות או פגיעה בעצמאות מדינות באמריקה תחשב כפעילות עוינת כנגד ארצות הברית. מצד שני, ארצות הברית תשמור על מדיניות של בדלנות ותמנע מהתערבות במלחמות אירופאיות.
1824: בית סעוד – 6 שנים לאחר שהפסידה השושלת הערבית במלחמה מול האימפריה העות'מאנית ואיבדה את השליטה במרבית אזוריה, מתחדשת השושלת ובשנה לאחר מכן מצליחה לחדש את שליטתה על חלק משטחי הממלכה בגלגולה הקודם.
1825: מרד הדקבריסטים – לאחר מספר שנים בהן פועלות תנועות חשאיות לקידום ליברליזם והשכלה באימפריה הרוסית, מנסה קבוצת כוח לנצל את מותו של הצאר, אלכסנדר הראשון, כדי לקדם צאר חדש שיתמוך ברפורמות של קידמה, אולם המרד לא צולח. הצאר ניקולאי הראשון שעולה לשלטון לבסוף מקדם רדיפה אחר מחשבה חופשית ותפיסות מוסר שאינן נובעות מתוך כתבי הקודש.
1826: התקרית המשמחת (אנ') – היניצ'רים, ממוקדי הכוח החזקים ביותר באימפריה העות'מאנית, מורדים פעם נוספת לאחר שנודע להם כי הסולטאן, מהמוט השני, מעוניין ליצור כוחות עילית חדשים ומודרניים לאימפריה. בתגובה מכריז מהמוט מלחמה על המורדים ומביא לחיסולם של היניצ'רים.
1828: זכות הבחירה – ארצות הברית מרחיבה את זכות הבחירה לציבור רחב של גברים לבנים, מהלך שיוצר עניין באירופה.
13 באפריל 1829: חופש דת – הפרלמנט הבריטי מעניק חופש דת לקתולים בבריטניה.
אירועים בולטים בעולם > דה-קולוניזציה והשגת עצמאות

25 במרץ 1821 – יוון הכריזה על עצמאות מהאימפריה העות'מאנית
28 ביולי 1821 – פרו מכריזה על עצמאות מספרד
15 בספטמבר 1821 – קוסטה ריקה, גואטמלה, הונדורס, ניקרגואה ואל סלוודור מכריזות ביחד על עצמאותן מספרד
27 בספטמבר 1821 – מקסיקו מקבלת עצמאות – משתחררת משלטון ספרד
28 בנובמבר 1821 – פנמה מכריזה על עצמאותה מספרד, ומצטרפת לרפובליקת קולומביה הגדולה
7 בספטמבר 1822 – ברזיל מכריזה על עצמאותה מפורטוגל באירוע שנודע לימים כזעקת איפירנגה
6 באוגוסט 1825 – בוליביה מכריזה על עצמאות מספרד
25 באוגוסט 1825 – אורוגוואי מכריזה על עצמאות מברזיל
אירועים בולטים בעולם > כלכלה

1821: תקן הזהב – מופעל לראשונה בבריטניה.
צמיחה ועליה בתמ"ג לנפש – עשור זה הוא ראשיתה של נקודת מפנה בולטת – על פי ההערכות המקובלות לצמיחה ותמ"ג לנפש בהיסטוריה (בקיזוז שינויים בשווי המטבעות), לאחר מאות שנים של יציבות יחסית במדדים, מתחילה עליה מתונה אך יציבה במדדים אלו. התופעה מתרחשת בצמוד למהפכה התעשייתית שבשלב זה מתרחשת בעיקר בבריטניה.
חלוצות הרפורמה האגררית – שוודיה ודנמרק הן המדינות הראשונות, מאז המהפכה הצרפתית, שמיישמות מודל דומה של ביטול מעמד הצמיתות וחלוקת חלק מהאדמות לבעלות פרטית של האיכרים, והן מאחדות את שטחיהן לניהול מרכזי שמבטל את מודל החלוקה הפאודלית.